**J A V N I N A T J E Č A J**

**(ZO/EnU-1/2024)**

**ZA SUFINANCIRANJE PROJEKATA U PODRUČJU ZO I ENU**

**ORGANIZACIJA CIVILNOGA DRUŠTVA (UDRUGA)**

**Pitanja i odgovori**

|  | **PITANJE** | **ODGOVOR** |
| --- | --- | --- |
| 1. | Molim vaš komentar za slijedeće;Treba li udruga sama sve financirat pa onda zatražiti sredstva kako udruga nema sav iznos potreban za nadoknadu potrebnih troškova kao i za svu potrebnu opremu. Vrlo važna stavka je i iznos dnevnice za speleoronilačke aktivnosti te nas zanima kolika je i postoji li ograničenje?Može li udruga prijaviti čišćenje još jednog speleološkog objekta na području svog djelovanja kao poseban projekt? | Fond ne daje avansa sredstva, međutim izvode o plaćenim troškovima možete/morate dostaviti najkasnije u roku od 30 dana od isplate sredstava Fonda, što bi značilo da je potrebno imati račune i ostalu obveznu dokumentaciju definiranu Ugovorom tijekom predaje zahtjeva za isplatu sredstava, a isplatu prema dobavljačima, uslugama i drugom morate izvršiti najkasnije u roku od 30 dana od isplate Fonda prema korisniku.Ne postoji ograničenje za dnevnice.Ne može kao poseban projekt, ali u sklopu jednog projekta možete organizirati više akcija čišćenja, odnosno možete prijaviti dvije ili više lokacija čišćenja kao jedan projekt.Citirano iz Uputa za prijavitelje: „**Svaka udruga može kao nositelj projekta prijaviti i ugovoriti najviše dva (2) projekta, pri čemu se dvije projektne prijave istog prijavitelja mogu odnositi samo na provedbu različitih aktivnosti iz točke I. Natječaja (nije moguće prijaviti dva projekta za istu aktivnost).“** |
| 2. | Pitanje vezano za Javni natječaj za sufinanciranje projekata u području zaštite okoliša i energetske učinkovitosti organizacije civilnog društva, molimo Vas informaciju vezano uz točku 1.3. u kojoj između ostalog stoji da je potrebno pružiti dokaze o izvedivosti i mogućnosti financiranja projekta. Smatra li se izjava o osiguranju sufinanciranja potrebnim dokazom? | Izjava o PDV-u i osiguranim vlastitim sredstvima se smatra potrebnim dokazom. |
| 3. | Udruga planira prijaviti projekt u kojem bismo kreirali i građanima distribuirali edukativni letak o utjecaju biljne prehrane na zaštitu okoliša. Biljna prehrana ima značajne znanstveno dokazane implikacije na smanjenje emisija stakleničkih plinova, te održivo korištenje resursa, a time doprinosi otpornosti i prilagodbi klimatskim promjenama, što bi spadalo pod 1.1.4 Aktivnosti za podizanje svijesti o otpornosti i prilagodbi klimatskim promjenama Predmeta Javnog natječaja. Planiramo distribuirati letak građanima u suradnji s jedinicama lokalne samouprave, zajedno s uplatnicama za energente poput struje, plina i vode, kako bismo podigli svijest o važnosti biljne prehrane kao mjere zaštite okoliša.Molimo vas za povratnu informaciju je li ovakav projekt prihvatljiv za prijavu na navedeni natječaj. | Predložena projektna aktivnost je prihvatljiva po predmetnom Javnom natječaju s napomenom da će Stručno povjerenstvo ocjenom odrediti kvalitetu prijavljenog projekta.  |
| 4. | Molimo pojašnjenje za sljedeće:U Uputama za prijavitelje na stranici br. 17, točka 3.1. SADRŽAJ PRIJAVE, stavka 6. glasi" Izjavu o partnerstvu ako udruga prijavljuje projekt u partnerstvu s drugim udrugama, ustanovama ili neprofitnim organizacijama (na propisanom obrascu u izvorniku), vlastoručno potpisanu od strane ovlaštene osobe partnera projekta i ovjerena pečatom partnera (ako je primjenjivo).Nadalje, na stranici br. 18 Uputa za prijavitelje u uokvirenom tekstu otisnutom crvenom bojom navedeno je sljedeće: Izjava/izjave o partnerstvu ako udruga prijavljuje projekt u partnerstvu mora/ju biti vlastoručno potpisana/e na za to propisanom mjestu od strane odgovorne/ovlaštene osobe podnositelja prijave i odgovorne /ovlaštene osobe partnera projekta i ovjerena/e službenim pečatom podnositelja prijave i partnera (ako je primjenjivo).  Iz gore navedeno nije nam jasno da li Izjavu o partnerstvu potpisuje samo odgovorna osoba partnera na projektu ili i osoba ovlaštena za zastupanje u organizaciji prijavitelju? | Postupajte po tekstu otisnutom crvenom bojom na stranici 18 Uputa za prijavitelje: „Izjava/izjave o partnerstvu ako udruga prijavljuje projekt u partnerstvu mora/ju biti vlastoručno potpisana/e na za to propisanom mjestu od strane odgovorne/ovlaštene osobe podnositelja prijave i odgovorne /ovlaštene osobe partnera projekta i ovjerena/e službenim pečatom podnositelja prijave i partnera (ako je primjenjivo).“ |
| 5.  | U dokumentu *Upute za prijavitelje* za predmetni javni natječaj, sekciji  2.2 Prihvatljivi partneri na projektu, navedeno je kako udruga može podnijeti prijavu na natječaj u partnerstvu s drugim udrugama, dječjim vrtićima, osnovnim i srednjim škole, jedinice lokalne/područne samouprave te **drugim potencijalnim partnerima**. U navedenoj sekciji *Uputa za prijavitelje* pod kategorijom drugi potencijalni partneri nije dano konkretno pojašnjenje, već su navedeni samo neki primjeri drugih potencijalnih partnera. Slijedom navedenog, dostavljamo sljedeći upit **u vezi prihvatljivosti drugih potencijalnih partnera:**Je li **neprofitna** pravna osoba registrirana kao **umjetnička organizacija** prihvatljiva kao drugi potencijalni partner? U navedenoj sekciji *Uputa za prijavitelje* na stranici 13., umjetničke organizacije nisu navedene kao neprihvatljive organizacije, citiramo:*Udruga ne može prijaviti projekt u partnerstvu sa:**• subjektima koji vode poslovne knjige sukladno propisima profitnog računovodstva,**• političkim strankama,**• vjerskim zajednicama i**• središnjim tijelima državne uprave i Vladinim uredima* | Obzirom da Javnim natječajem nije propisano tko su drugi potencijalni prijavitelji, o prihvatljivosti konkretnog prijavitelja odlučuje Stručno povjerenstvo uvidom u prijavu i obveznu dokumentaciju na temelju provedenog natječajnog postupka.    |